Πόπλιος Σεπτίμιος Γέτας (πατέρας του Σεπτίμιου Σεβήρου)

Ο Πόπλιος Σεπτίμιος Γέτας, λατιν.: Publius Septimius Geta (π. 110 - 171) Platnauer, Maurice, The life and reign of the Roman emperor Lucius Septimius Severus ήταν πατέρας του Αυτοκράτορα Λεύκιου Σεπτίμιου Σεβήρου, πεθερός της Ιουλίας Δόμνας και πάππος των Αυτοκρατόρων Καρακάλλα και Γέτα. Εκτός από τις αναφορές στην Ιστορία των Αυγούστων, ο Π. Σεπτίμιος Γέτας είναι γνωστός από πολλές επιγραφές, δύο από τις οποίες βρέθηκαν στη Μεγάλη Λέπτιδα της Αφρικής (ανατολικά της Τρίπολης, στη σύγχρονη Λιβύη). Historia Augusta, "Severus", 1.2; 2.3. A.R. Birley, Septimius Severus: The African Emperor, revised edition (New Haven: Yale University, 1988), pp. 215, 218

 Βιογραφία 
Ο Σ. Γέτας προήρχετο από την Καρχηδόνα.  Η οικογένειά του ήταν του τόπου, πλούσια και διακεκριμένη στη Leptis Magna, μία εξέχουσα πόλη της αρχαίας επικράτειας της Καρχηδόνας, που είχε ιδρυθεί από τους Φοίνικες. Ο πατέρας του Λεύκιος Σεπτίμιος Σεβήρος (π. 70 - 110) ήταν sufes και έπαρχος, όταν η Λέπτις έγινε colonia (αποικία) και στους κατοίκους του χορηγήθηκε το δικαίωμα του Ρωμαίου πολίτη από τον Τραϊανό. Ο Λεύκιος ήταν στην πρώτη duumvir (δυανδρία) κυβερνητών της νέας αποικίας (IRT 412). Είναι πιθανότατα ο πλούσιος ιππέας, που τιμάται ιδιαίτερα από τον ποιητή της δυναστείας των Φλαβίων Φλάβιο Στάτιο (Silvae 4.5, 4. praef.). Οι παππούδες του Γέτα ήταν ο Μάρκος Σεπτίμιος Άπερ (γενν. π. 35) και η Οκταβία Birley, Septimius Severus, pp. 218f Ο Γέτα είχε επίσης μία αδελφή με το όνομα Σεπτιμία Πόλλα, η οποία προφανώς δεν παντρεύτηκε ποτέ. Ο Γέτα τίμησε τη μνήμη της με ένα αργυρό άγαλμα. Birley, Septimius Severus, p. 214

Ενώ ο Γέτα φαίνεται ότι δεν κατείχε πολιτικά αξιώματα, τοπικά ή αυτοκρατορικά, άλλα μέλη της οικογένειάς του διακρίθηκαν. Είχε δύο εξαδέλφια, που υπηρέτησαν ως ύπατοι υπό τον Ρωμαίο Αυτοκράτορα Αντωνίνο Πίο: ο Γάιος Σεπτίμιος Σεβήρος, αντικαταστάτης ύπατος το 160 και ο Πόπλιος Σεπτίμιος Άμπερ, αντικαταστάτης ύπατος τον Ιούλιο του 153. Birley, Septimius Severus, pp. 214, 219 Ένας άλλος συγγενής του ήταν ο Γάιος Σεπτίμιος Σεβήρος Απερ αντικαταστάτης ύπατος το 207. Birley, Septimius Severus, p. 214

Απεβίωσε αφού ο γιος του Σεπτίμιος Σεβήρος είχε επιτύχει την τάξη του quaestor (ταμία) και επρόκειτο να ξεκινήσει για τη Bαιτική να υπηρετήσει ως ανθύπατος, δηλαδή το 171. Ο Σεπτίμιος Σεβήρος αναγκάστηκε να επιστρέψει στην Αφρική, για να διευθετήσει τις υποθέσεις του πατέρα του. Historia Augusta, 2.3; translated in Anthony Birley, Lives of the Later Caesars (Hammondsworth: Penguin, 1976), pp. 202f

 Οικογένεια 
Ο Γέτα νυμφεύτηκε τη Φουλβία Πία (π. 125 - π. 198), μία γυναίκα ρωμαϊκής καταγωγής, που ανήκε στο γένος Φουλβίων, μία ιταλική οικογένεια πατρικίων, που καταγόταν από το Τούσκουλο . Adam, Alexander, Classical biography,Google eBook, p.182: FULVIUS, the name of a "gens" which originally came from Tusculum (Cic. Planc. 8)

 Bιβλιογραφικές αναφορές 

 Eξωτερικοί σύνδεσμοι 
 http://www.roman-emperors.org/sepsev.htm 
 https://web.archive.org/web/20000819000400/http://www.roman-empire.net/decline/sept-severus.html
 http://penelope.uchicago.edu/Thayer/E/Roman/Texts/Historia_Augusta/Septimius_Severus*.html
 https://web.archive.org/web/20080108231453/http://www.ga.k12.pa.us/academics/MS/8th/romanhis/Forum/mattb/severus/index.htm

Κατηγορία:Δυναστεία των Σεβήρων